Vrtec Tržič | Cesta Ste Marie aux Mines 28 | 4290 Tržič | Slovenija
e-naslov info@vrtec-trzic.si|spletna stran[www.vrtec-trzic.si](http://www.vrtec-trzic.si)

 tel04 5971 600 | davčna št. 14279673 | matična št. 5055881000

**Z A P I S N I K**

1. seje Sveta staršev Vrtca Tržič, ki je bila v sredo, 21. 9. 2022, ob 17. uri v enoti Palček.

Prisotni člani Sveta staršev Vrtca Tržič: Anja Žmuc Loc, Luka Sivec, Saša Tribušon, Špela Kogovšek Sajovic, Ana Ostrelič, Tadeja Kalan, Elena Leghissa, Brigita Dobre, Ana Krivic, David Špehar (prek aplikacije ZOOM), Jerica Bence, Nastja Hladnik, Anže Škrjanec, Maruša Turk, Mateja Kopač, Sanela Begić, Manca Mlakar, Anamarija Čuk, Tjaša Povše Valančič, Anja Rauter, Metod Gradišar, Nataša Meglič

Drugi prisotni: ravnateljica Vrtca Tržič Tatjana Blaži, pomočnica ravnateljice Andreja Gimpelj Kovačič, pomočnica ravnateljice Mojca Janc, vodja enote Križe Ina Mokorel, vodja enote Deteljica Andreja Pogačnik, organizacijska vodja dislociranih oddelkov v Kovorju Petra Bodlaj, Kristina Lindav – zapisnikar

Opravičeno odsotni člani Sveta staršev Vrtca Tržič: Ožbej Lukanc, Eva Močnik, Linda Ropret

Drugi odsotni člani Sveta staršev Vrtca Tržič: Lidija Bernard, Anže Višnar, Bogdan Đukić, Anamarija Dežman, Kaja Rokavec, Gordana Bajić Badaghi

Dnevni red:

1. Uvod in konstituiranje Sveta staršev Vrtca Tržič za šolsko leto 2022/2023 (Tatjana Blaži)

2. Volitve predsednika in namestnika predsednika Sveta staršev Vrtca Tržič za šolsko leto 2022/2023 in način delovanja sveta staršev (Tatjana Blaži)

3. Volitve nadomestnih članov Sveta zavoda Vrtca Tržič, predstavnika staršev (Tatjana Blaži, Kristina Lindav)

4. Predstavitev Letnega delovnega načrta za šolsko leto 2022/2023 (Tatjana Blaži)

5. Dileme, vprašanja, pobude in predlogi

Ad 1.

Ravnateljica je pozdravila prisotne na sestanku. Predstavila se je navzočim in se zahvalila za prisotnost.

Prebrala in pozdravila je vse člane letošnjega sveta staršev. S tem je bil Svet staršev Vrtca Tržič za šolsko leto 2022/2023 konstituiran.

Prisotnih je bilo 22 od 31 staršev.

Dnevni red je bil sprejet.

Ad 2.

Ravnateljica je povzela pomembne zadeve, pri katerih sodelujeta predsednik in namestnik predsednika Sveta staršev Vrtca Tržič. Vse naloge sveta staršev opisuje Poslovnik Sveta staršev Vrtca Tržič (priloga zapisnika). Ravnateljica je predstavila delovanje sveta staršev in njegove pristojnosti. Izpostavila je, da se svet ukvarja tudi z morebitnimi dilemami staršev, npr. glede tvorbe oddelkov.

Pozvala je k predlogom za kandidate za predsednika oz. predsednico in namestnika oz. namestnico predsednika oz. predsednice.

Podan je bil predlog za predsednika, in sicer Luka Sivec, ter predlog za namestnico, in sicer Elena Leghissa. Oba predloga sta bila soglasno sprejeta.

**Sklep:** Predsednik Sveta staršev Vrtca Tržič za šolsko leto 2022/2023 je Luka Sivec, namestnica predsednika pa Elena Leghissa.

Ad 3.

Za Svet zavoda Vrtca Tržič je bilo potrebno izvoliti dva nadomestna člana oz. članici – predstavnika oz. predstavnici staršev za trenutni mandat, ki se izteče marca 2024, saj je članici Anji Bakarič zaradi izpisa otroka iz vrtca prenehal mandat, Hati Matijašević pa je podala odstopno izjavo iz osebnih razlogov.

Svet zavoda, je povedala ravnateljica, se sestane večkrat kot svet staršev. Poudarila je vlogo v tem šolskem letu, ko se končuje obstoječi mandat ravnateljice. Omenila je spremembo pri sestavi sveta (da bi namesto petih zaposlenih bili trije, tako kot predstavniki občine in staršev), do katere pa ne bo prišlo, saj se je sprememba zaustavila.

Glede na določbe Poslovnika Sveta staršev Vrtca Tržič morata biti nadomestna člana oz. članici predstavnika oddelkov v enotah Deteljica in Križe, da je v svetu zavoda zagotovljena enakomerna zastopanost enot.

Svet staršev je predlagal kandidatki: Špela Kogovšek Sajovic, Mateja Kopač.

Obe kandidatki sta ustno soglašali s kandidaturo.

Oba predloga sta bila soglasno sprejeta in potrjena z dvigom rok s strani članov Sveta staršev Vrtca Tržič.

**Sklep:** Nadomestni članici Sveta zavoda Vrtca Tržič do konca mandata trenutnega sveta sta Špela Kogovšek Sajovic in Mateja Kopač.

Ad 4.

Ravnateljica je povedala, da se je s starši srečala na roditeljskih sestankih v juniju in sedaj, v septembru, in tudi tam predstavljala Letni delovni načrt za šolsko leto 2022/2023. Poudarila je, da se šolsko leto začenja z 31 oddelki, 32. oddelek se odpre z decembrom, po novem letu pa še 33. oddelek. Glede novega vrtca v Križah so na občini povedali, da so finančna sredstva zagotovljena, izvedba projekta pa je prestavljena na leto 2024. Z gradnjo pričnejo čez dobro leto. Zataknilo se je pri nakupu zemljišča in pri trasi ceste. Razumljivo je veliko priprav tudi z dokumentacijo, ki pa je v večini urejena, tako da je bojazen starša, da bi utegnila menjava župana kaj spremeniti, odveč.

Letošnja rdeča nit je Izražam se skozi umetnost, saj v vrtcu verjamemo, da se v vsakem otroku skriva umetnik, zato bodo strokovni delavci nudili otrokom spodbude na vseh umetniških področjih, kar bo vrtec poskrbel tudi z izobraževanji in spodbudami zaposlenim. Po enotah bodo zaživele otroške gledališke, glasbene skupine … Ustvarjenih izdelkov ne glejmo le skozi odrasle oči. Ravnateljica si želi, da se strokovni delavci okrepijo na umetniških področjih, da bodo znali spodbuditi otroke, da bodo šli z razmišljanjem izven okvirjev in bodo nekega dne kos poklicem prihodnosti.

Tudi pevski zbor zaposlenih se bo v vrtcu spet oživil, nasploh neformalna druženja krepijo suverenost in samozavest.

Nadaljujejo se strokovni projekti od prej, ki pa niso na prvem mestu. To mesto ima otrok, sploh v času uvajanja, njegovo počutje, varnost.

Komisija za prehrano bo tudi letos aktivna, s sestanki in pogovori, kaj otroci radi jejo, kaj ne, kolikokrat se ponudi kaj novega, da bodo sprejeli še kaj drugačnega.

Še vedno vrtec sledi isti viziji, ki je oblikovana skupaj z zaposlenimi in starši, skozi komunikacijo se je izboljšalo bivanje v vrtcu.

Nadaljevali se bodo tudi Živžavi po enotah, saj so jih tako otroci kot starši zelo dobro sprejeli. Poudarek dajemo tudi multikulturnosti; na novoletno tržnico bodo posebej povabljeni starši različnih kultur, saj se mora otrokom predstavljati tudi sprejemanje različnosti. Razmišlja se o novih oblikah srečanj.

Javne ustanove morajo upoštevati nove zapovedi glede ogrevanja prostorov (do koliko stopinj se sme ogrevati), s strani Skupnosti vrtcev Slovenije je bila na MIZŠ že poslana skupna pobuda, da se vrtce določi kot izjeme, saj ravnatelji želijo primerno temperaturo, da se poskrbi tudi za najmlajše, ki se jih v vrtcu npr. previja. Po vseh enotah se je že pričelo z ogrevanjem.

Starš je postavil vprašanje, kaj bo s stroški vrtca glede na napovedane podražitve. Ravnateljica je odgovorila, da je vrtec finančni načrt za prihajajoče obdobje že pripravil in predstavil na občinskem svetu, v njem sprememba cene ni vključena. Predvideva se, da se pred pomladjo ne bo spremenila. Ravnateljica je dodala, da vrtec trenutno s skrbnostjo in razumno porabo sredstev zgotavlja tekoče poslovanje. Prihajajo pa razne informacije o poslabšanju stanja, ravnateljica upa na najboljše.

Povzetki ankete za starše so dostopni na spletni strani vrtca: <https://www.vrtec-trzic.si/za-starse/>

Ravnateljica se je staršem zahvalila za sodelovanje pri vzpostavitvi eAsistenta.

Mamica je izpostavila veliko obvestil s strani vrtca, sploh se to zdi nepregledno staršem z več otroki.

Andreja Gimpelj Kovačič, pomočnica ravnateljice, je odgovorila, da se je Vrtec Tržič – tako kot starši – s tem srečal prvič. Opazili smo tudi to, da je za nekoga lahko obvestil s strani aplikacije preveč. Ravno na dan sestanka je bil sprejet dogovor, da se bo strokovni tim oddelka dogovoril s starši, kaj si želijo. Veliko stvari se še razvija, vrtec ima veliko idej, ki se preizkušajo. En starš predlaga, da se za obvestila v aplikaciji o nujnih zadevah uporablja besedica NUJNO.

Andreja Gimpelj Kovačič je povedala, da se dnevni zapis avtomatsko sproža iz tega modula, pri čemer ni možno spreminjati zadeve, kar pa je seveda možno pri pisanju običajnih sporočil. Poudarja, naj se v oddelku individualno starši dogovorijo, kako bo potekala komunikacija posameznega oddelka. Če se iz obveščanja izstopi, potem staršu ne bo poslano nobeno obvestilo več.

Ad 5.

Vprašanje starša: kako je z akcijo zbiranja zamaškov v prihodnje? Vodja enote Deteljica je povedala, da je koordinatorka v njihovi enoti še pripravljena zbirati in organizirati odvoz in da se lahko idejo/pobudo, za kateri namen se bo zbiralo.

Ravnateljica je povprašala starše glede drugih zbiralnih akcij. Starši so odgovorili, da jih podpirajo.

Vprašanje starša: ali se je že kaj govorilo, da bi se v vrtcu priskrbeli prezračevalni sistemi? Ravnateljica je povedala, da se je v enoti Križe namestilo klimatske naprave, saj je bilo to zaradi poletne vročine v enoti nujno, glede prezračevalnih naprav pa še ni bilo dogovorov, najprej zaradi financ, predvsem pa zaradi zapletene montaže. Ponudbo je vrtec že pridobil v preteklosti, a prednost se daje najprej bolj pereči problematiki. Ravnateljica je dodala, da se zrači po priporočilih, smotrno. Glede nadaljnje energetske sanacije potekajo dogovarjanja na občini.

Vprašanje starša: ali v vrtcu radi sprejmejo igrače (lepe in uporabne), ki jih prinesejo starši? Ravnateljica je odgovorila, da se vzame vse, razen plišastih igrač. Dobrodošel je tudi papir za risanje. Dobimo papir iz tiskarn, ki pa je pogosto povoskan in se nanj z barvicami ne da risati. Papir se prinese vzgojiteljicam ali vodjem enot, ki med seboj razdelijo materiale.

S strani staršev je prišla pobuda organizacije izmenjevalnice igrač, da se otroci tudi naučijo dati in dobiti, v obliki tržnice. Vodje enot so povedale, da je lani že bilo nekaj podobnega izpeljano na novoletnem bazarju in idejo pozdravljajo. Tudi ravnateljica spodbuja sodelovanje sveta staršev, lahko tudi v sklopu praznične tržnice enote.

Seja se je zaključila ob 17.50.

Zapisala: Ravnateljica Vrtca Tržič

Kristina Lindav Tatjana Blaži